alexandrainst/scandi-wiki huggingface dataset:
Neve Daniel

Neve Daniel (hebraisk skrift נְוֵה דָּנִיֵּאל) er ei israelsk busetjing og fellesbusetnad vest i Gush Etzion sør på den okkuperte Vestbreidda. Han ligg sør for Jerusalem og like vest for Betlehem, på toppen av eit av dei høgaste punkta i området, nær 1000 meter over havet. Frå her er det utsyn over det meste av den israelske kystsletta ved Middelhavet, i tillegg til fjella i Jordan.

Historie

Neve Daniel vart grunnlagd den 18. juli 1982 ved Cohen-garden. Cohen-garden vart starta opp 6. september 1935, på landområde kjøpt frå den nærliggande landsbyen al-Khader. Dette vart overført til Jewish National Fund i 1943. Garden vart fråflytta under arabaropprøra og vart verande under jordansk kontroll fram til 1967. 

Det nye samfunnet vart kalla opp etter Nebi Daniel, ein sving i vegen fleire kilometer sørvest for Betlehem, der ein konvoi med forsyningar til Gush Etzion vart angripen i eit bakhald. Vegen til Gush Etzion har blitt blokkert av arabiske landsbybuarar, som organiserte angrep på kjøretøy som køyrte til og frå Jerusalem. 

Som alle israelske busetjingar i israelskokkuperte territorium vert Neve Daniel rekna som ulovleg etter folkeretten, sjølv om Israel hevdar retten er på deira side.

Kjelder
Denne artikkelen bygger på «Neve Daniel» frå ,  den 14. september 2015. 
 oppgav desse kjeldene:

Busetnader grunnlagde i 1982
Israelske busetjingar på Vestbreidda
Gush Etzion
Gush Etzion regionale kommune
Tekoa i Gush Etzion

Tekoa (hebraisk skrift תְּקוֹעַ) er ein israelsk-jødisk fellesbusetnad og israelsk busetjing nord i Judeafjella, 20 km nordaust for Hebron og 16 km sør for Jerusalem på den okkuperte Vestbreidda. Tekoa er underlagt Gush Etzion regionale kommune. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten. Like i nærleiken ligg den arabiske landsbyen Tuquʿ (arabisk تقوع).

Historie

Antikken
I følgje Samuel, skal Joab ha skaffa ei «vis kvinne» frå Tekoa for å overtale David om å hente Absalom attende til Jerusalem (2 Sam. 14:2, 4, 9).  Landsbyen var fødestaden til Ira, son av Ikkesh, som var ein av krigarane til kong David. Tekoa er kjend som fødestaden til profeten Amos i Gamletestamentet (Amos 1:1). Bibelen hevdar byen vart grunnlagd av efratittar frå Betlehem i nord og kalebittar frå Hebron i sør. Det vart bygd festningsverk og han tente som administrativt senter i området.

Den moderne busetjinga vart grunnlagd i 1975 som ein Nahal-utpost. I 1977 vart han gjeven over til sivile innbyggjarar.  Busetjinga ligg på toppen av ei høgd blant ruinane av den bibelske Tekoa, 8 km sør for Betlehem ved foten av Herodion (Herodospalasset).

Kjelder
Denne artikkelen bygger på «Tekoa, Gush Etzion» frå ,  den 14. september 2015. 
 oppgav desse kjeldene:

Bakgrunnsstoff
 Nettsida til Tekoa

Busetnader grunnlagde i 1977
Israelske busetjingar på Vestbreidda
Gush Etzion
Gush Etzion regionale kommune
Stader i Bibelen
Ibei HaNahal

Ibei HaNahal (hebraisk skrift איבי הנחל) er ein haredisk israelsk busetjingsutpost i Gush Etzion-blokka på den okkuperte Vestbreidda. Innbyggjarane grunnla staden som ein økolandsby. Utposten er underlagt Gush Etzion regionale kommune. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Kjelder
Denne artikkelen bygger på «Ibei HaNahal» frå ,  den 14. september 2015. 
 oppgav desse kjeldene:

Religiøse israelske busetjingar
Gush Etzion
Gush Etzion regionale kommune
Ma'ale Rehav'am

Ma'ale Rehav'am (hebraisk skrift מַעֲלֶה רְחַבְעָם) er ein israelsk busetjingsutpost på den okkuperte Vestbreidda, sør for Betlehem og nordaust for Hebron nordaust i Judeafjella og aust i Etzion-blokka. Han høyrer til busetjinga Nokdim og er underlagt Gush Etzion regionale kommune.

Med støtte frå Amana, vart Ma'ale Rehav'am grunnlagd i 2001 etter attentatet mot Rehavam Zeevi, som han er kalla opp etter, som var ein ivrig støttespelar for busetjingar i dei okkuperte territoria. 

Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Kjelder
Denne artikkelen bygger på «Ma'ale Rehav'am» frå ,  den 14. september 2015. 
 oppgav desse kjeldene:

Bakgrunnsstoff 
Ma'ale Rehav'am on the Gush Etzion website 
 Suzanne Goldenberg. «Sharon's 34 steps towards Vestbreidda domination". The Guardian. 20. mars 2002

Blanda israelske busetjingar
Busetnader grunnlagde i 2001
2001 i  Vestbreidda
Gush Etzion
Gush Etzion regionale kommune
Israelske busetjingar på Vestbreidda
Pnei Kedem

Pnei Kedem (hebraisk skrift פְּנֵי קֶדֶם) er ein israelsk utpost som høyrer til den israelske busetjinga  Metzad søraust i Gush Etzion-blokka på den okkuperte Vestbreidda. Han ligg sør for Betlehem, aust i Judeafjella nær Nahal Arugot (Arugotelva) i ei høgd på 900 meter over havet, 14,5 km frå Den grøne linja og utafor israelske sperringsmuren/-gjerdet på Vestbreidda. Pnei Kedem er underlagt Gush Etzion regionale kommune

Det internasjonale samfunnet reknar all israelske busetjingar i Vestbreidda ulovlege i følgje folkeretten, men dei israelske styresmaktene motset seg dette. 

Utposten vart bygd i oktober 2000 med støtte frå Amana innafor grensene til den nærliggande israelske busetjinga Metzad.

Kjelder
Denne artikkelen bygger på «Pnei Kedem» frå ,  den 14. september 2015. 
 oppgav desse kjeldene:

Bakgrunnsstoff
 website פְּנֵי קֶדֶם 
 Peace Now profile  
 Video Advertisement of the Annual Kite Festival

Israelske busetjingar på Vestbreidda
Busetnader grunnlagde i 2000
Gush Etzion
Gush Etzion regionale kommune
Sde Boaz

Sde Boaz (hebraisk skrift שדה בועז, tyder Boazåkeren) er ei israelsk busetjing på Vestbreidda. Han ligg på ein ås ovanom Neve Daniel og høyrer til Gush Etzion regionale kommune.

Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Historie
Busetnaden grunnlagd i 2002 av Hananel Shear-Yashuv, som gjorde krav på området då han flytta inn i ein container på toppen av åsen.  Han er kalla opp etter Boaz frå Rut.

Den israelske statsministeren Ehud Olmert har kalla utpostar som Sde Boaz ei «skam». Då han vart statsminister i 2006, byrja Olmert å øydeleggje ulovlege utpostar for å følgje vilkåra i Road map for peace og i 2008 gjekk han med på fjerne Sde Boaz.

Kjelder
Denne artikkelen bygger på «Sde Boaz» frå ,  den 14. september 2015. 
 oppgav desse kjeldene:

Israelske busetjingar på Vestbreidda
Busetnader grunnlagde i 2002
Gush Etzion
Gush Etzion regionale kommune
Tzur Shalem

Tzur Shalem er ein israelsk utpost som høyrer til under den israelske busetjinga Karmei Tzur i Gush Etzion-blokka på den okkuperte Vestbreidda. Utposten er underlagt Gush Etzion regionale kommune. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Tzur Shalem vart grunnlagd i mars 2001

Kjelder
Denne artikkelen bygger på «Tzur Shalem» frå ,  den 14. september 2015. 
 oppgav desse kjeldene:

Gush Etzion
Gush Etzion regionale kommune
Busetnader grunnlagde i 2001
Kfar Eldad

Kfar Eldad (hebraisk skrift כפר אלדד) er ei israelsk busetjing and a fellesbusetnad på Vestbreidda, sør for Jerusalem. Han er underlagt Gush Etzion regionale kommune. Busetjinga ligg i nærleiken av Herodion med utsyn over Judeaørkenen. Han er kalla opp etter Israel Eldad, eit medlem av Lehi-gruppa og israelske filosof.

Folkesetnaden i busetjinga består av både innfødde israelarar og russiske immigrantar. Sekulære og religiøse folk bur side om side i busetjinga. Busetjinga vart grunnlagd av familiar frå den nærliggande busetjinga Nokdim.

Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Kjelder
Denne artikkelen bygger på «Kfar Eldad» frå ,  den 14. september 2015. 
 oppgav desse kjeldene:

Israelske busetjingar på Vestbreidda
Gush Etzion
Gush Etzion regionale kommune
Ma'ale Amos

Ma'ale Amos (hebraisk skrift מַעֲלֵה עָמוֹס, Oppstiginga til Amos) er eit haredisk samfunn og israelsk busetjing sør på den okkuperte Vestbreidda, grunnlagd i 1982. Han er kalla opp etter den bibelske profeten Amos, som budde i landsbyen Tekoa, som ligg i nærleiken. Han er underlagt Gush Etzion regionale kommune. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Folketalet i landsbyen er på kring 350 innbyggjarar. Han ligg 20 km søraust for Jerusalem, i ei høgd på 725 meter over havet.

Kjelder
Denne artikkelen bygger på «Ma'ale Amos» frå ,  den 14. september 2015. 
 oppgav desse kjeldene:

Bakgrunnsstoff 
 Ma'ale Amos - The Unofficial Website

Busetnader grunnlagde i 1981
Religiøse israelske busetjingar
Gush Etzion
Gush Etzion regionale kommune
Metzad

Metzad (hebraisk skrift מיצד), òg Asfar, er ei israelsk busetjing og ein haredisk fellesbusetnad i Gush Etzion-blokka på den okkuperte Vestbreidda. Han ligg sør for Betlehem og aust i Judeafjella, 14,5 km frå Den grøne linja, utafor israelske sperringsmuren/-gjerdet på Vestbreidda. I 2010 hadde Metzad eit folketal på 401.. Han vart grunnlagd i 1984.

Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Historie
Metzad vart grunnlagd i 1984 av immigrantar frå USA, Storbritannia, Sør-Afrika og Frankrike. Busetjinga vart bygd ved ein paramilitær Nahal-utpost kalla Nahal Asfar, som vart oppretta i 1983. 

Metzad er den sørlegaste busetjinga i Gush Etzion-blokka, og ein av tre harediske busetjinga i lag med Betar Illit og Ma'ale Amos.

Kjelder
Denne artikkelen bygger på «Metzad» frå ,  den 14. september 2015. 
 oppgav desse kjeldene:

Bakgrunnsstoff
Fakta hos Peace Now 

Religiøse israelske busetjingar
Busetnader grunnlagde i 1984
Gush Etzion
Gush Etzion regionale kommune
Nokdim

Nokdim hebraisk skrift נוֹקְדִים, tyder Gjetarar) er ein fellesbusetnad og israelsk busetjing på den okkuperte Vestbreidda, sør for Betlehem og nord i Judeafjella. Det er eit blanda samfunn av sekulære og religiøse innbyggjarar, både innfødde israelarar og immigrantar med eit folketal på 1 308 (2009). Han er underlagt Gush Etzion regionale kommune.

Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Historie
Nokdim vart grunnlagd den 5. juli 1982 av innbyggjarar frå Tekoa. Busetjinga heitte opphavleg El-David til minne om to innbyggjarar frå Tekoa - Eli Pressman, ein immigrant frå Frankrike som vart drepen i den libanesiske krigen i 1982, og David Rosenfeld, som styrte turiststaden ved Herodium og som vart myrda i juli 1982 av to av sine palestinske tilsette. Namnet vart avvist av styresmaktene som føreslo Nokdim. Dette vart godteke av innbyggjarane.

Namnet er henta frå bibelverset Amos 1:1, fordi Amos var blant gjetarane i Tekoa.

Kjelder
Denne artikkelen bygger på «Nokdim» frå ,  den 14. september 2015. 
 oppgav desse kjeldene:

Gush Etzion
Israelske busetjingar på Vestbreidda
Busetnader grunnlagde i 1982
Gush Etzion regionale kommune
Alon Shvut

Alon Shvut (hebraisk skrift אַלּוֹן שְׁבוּת) er ei israelsk busetjing som ligg sørvest for Jerusalem, ein kilometer nordaust for Kfar Etzion, på den okkuperte Vestbreidda. Han vart grunnlagd i juni 1970 i hjartet av Etzion-blokka og vart prototypen for jødiske busetjingar i regionen. Han er underlagt Gush Etzion regionale kommune og er nabobusetjing til Neve Daniel, Elazar og Efrat. I 2010 budde det 700 familiar i Alon Shvut. Det internasjonale samfunnet reknar israelske busetjingar i Vestbreidda ulovlege i følgje folkeretten, medan dei israelske styresmaktene hevdar dei har retten på si side.

Etymologi
Alon Shvut tyder «tilbakekomst-eika», og er ein referanse til at jødane kom tilbake etter å ha blitt drive bort frå Gush Etzion av den arabiske legionen frå Jordan i 1948 etter Kfar Etzion-massakren. Den 700 år gamle Kermes-eika (Quercus calliprinos) er heilag for arabarane, med namnet Ballutet el Yerzeh (Yerzeh-eika). Han er godt synleg i Gush Etzion og vart kjend som «den einsame eika». Busetjinga vart grunnlagd like ved eika, som er rekna som eit symbol på fornying og framhald. Eika er med i kommunevåpenet.

Historie
Alon Shvut ligg på staden der slaget ved Beth Zechariah vart utkjempa mellom makkabearane og selevkidane etter at selevkidane leid nederlag i Jerusalem. Den antikke byen Beth Zechariah, nord i Judea, er identifisert som ruinane av Khirbet Zechariah, mindre enn ein kilometer nord for Alon Shvut. Han vart rekna som det nærmaste området til Jerusalem der makkabearane kunne utnytte topografien til å blokkere den nordlege framrykkinga til selevkidane, etter at makkabearane tapte slaget ved Beth Zur.

Alon Shvut ligg ved den eldgamle vegen til Jerusalem, som er markert med romerske milepålar. Ein har funne mange mikvehar i åsane kring området, som ein trur har blitt brukt av pilegrimar på veg til tempelet i Jerusalem. 

Busetjinga Alon Shvut var planlagt av Moshe Moskovic, som hadde vore medlem av busetjinga Masu'ot Yitzhak i Etzion-blokka før 1948. Hæren inviterte han attende til området like etter seksdagarskrigen. Han sette i gang planar om å rekonstruere Gush Etzion som eit regionssenter. Dei første nybyggjarane flytta inn 25. juni 1970, og ein offisiell grunnleggingsseremoni vart halden den 5. juli.

Geografi
Alon Shuvut ligg nord i Judeafjella kring 950 meter over havet og har relativt kjølige og tørre somrar. Vintrane er milde, med ein del regn og litt snø kvart år.

Kjelder

Busetnader grunnlagde i 1970
Religiøse israelske busetjingar
Gush Etzion
Gush Etzion regionale kommune
Har Hevron regionale kommune

Har Hevron regionale kommune (hebraisk skrift מועצה אזורית הר חברון, Mo'atza Azorit Har Hevron) er ein israeleskregional kommune sør i Judeafjella ved Hebron-fjellet, sør på den okkuperte Vestbreidda. Kommunesenteret ligg like ved Otniel. Kommunen vart grunnlagd i 1983. 

Kiryat Arba ligg fysisk innafor området til Har Hevron regionale kommune, men er ein sjølvstendig bykommune.

Tre av busetjingane -  Eshkolot, Sansana og Beit Yatir - ligg på den israelske sida av Israel si sperring på Vestbreidda.

Kommunen består av busetjingane Adora, Abigail, Beit Hagai, Beit Yatir, Carmel, Eshkolot, Livne, Ma'ale Hever, Ma'on, Mitzpe Asa'el, Negohot, Otniel, Sansana, Shim'a, Susya, Telem og Teneh Omarim.

Kjelder
Denne artikkelen bygger på «Har Hevron regionale kommune» frå ,  den 15. september 2015. 
 oppgav desse kjeldene:

Bakgrunnsstoff
Offisiell nettstad  

 
Regionale kommunar i Israel
1983 i Israel
Trondheim ingeniørhøgskole

Trondheim ingeniørhøgskole er ein tidlegare høgskule for ingeniørutdanning, etablert i Trondheim i 1912 under namnet Trondhjems tekniske mellomskole. 

Trondhjems Tekniske Læreanstalt (TTL) var etablert i 1870 og vart nedlagt i 1815. Skulen vart då vidareført i to «avleggarar», den eine var Norges tekniske høiskole (1910) og den andre var Trondhjems tekniske mellomskole (TTM) i 1912. Sistnemnde hadde i byrjinga lokale i Munkegata 1 (i dag byens rådhus), og flytta i 1930 inn i lokala på Kalvskinnet der undervisninga framleis vert halde under det nye namnet. Skulen endra namn til Trondheim tekniske skole (TTS) i 1936. 1. januar 1977 fekk skulen høgskulestatus og namnet vart Trondheim Ingeniørhøgskole. 

Skulen vart i 1994 fusjonert inn i Høgskolen i Sør-Trøndelag.

Referansar 
<references>

Utdanning i Trondheim
Høgskular i Noreg
NTNU
Skipingar i 1912
Nedleggingar i 1994
Beit Yatir

Beit Yatir (hebraisk skrift בית יתיר), òg kalla Metzadot Yehuda (hebraisk skrift מְצָדוֹת יְהוּדָה), er ein religiøs ortodoks moshav og israelsk busetjing sør i Hebron-fjellet på den okkuperte Vestbreidda langs Den grøne linja sør for Susiya. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Moshaven ligg 900 meter over havet og er underlagt Har Hebron regionale kommune. I nærleiken ligg ruinane av den antikke byen Eshtemoa. Beit Yatir vart grunnlagd i 1979 av studentar frå Mercaz HaRav Yeshiva. I 1983 vart moshaven flytta sørvest for den opphavlege plasseringa, til sør for byen As-Samu og den noverande plasseringa i Yatirskogen. Eit synleg landemerke i moshaven er ein høg vindturbin.

Kjelder

Denne artikkelen bygger på «Beit Yatir» frå ,  den 15. september 2015. 
 oppgav desse kjeldene:

Moshavar
Religiøse israelske busetjingar
Busetnader grunnlagde i 1979
Karmel i Har Hebron

Karmel (hebraisk skrift כרמל) er ei israelsk busetjing søraust i Har Hebron-området på den okkuperte Vestbreidda, like ved den palestinske landsbyen Umm al-Kheir. Han er underlagt Har Hebron regionale kommune og er tilknytt Amana-rørsla. Moshaven vart grunnlagd i 1980, som ei militær Nahal-busetjing, og vart sivilisert i 1981. I dag bur det kring 70 familiar her. 

Namnet Karmel vart valt fordi moshaven ligg nær den bibelske Karmel (Josva 15:55), heimstaden til Nabal. Karmel er nemnt i 1 Samuel 25:2 som heimstaden til Nabal.

Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Kjelder
Denne artikkelen bygger på «Carmel, Har Hebron» frå ,  den 15. september 2015.  
 

Busetnader grunnlagde i 1980
Ma'on i Har Hebron

Ma'on/P.S. Maggioni (hebraisk skrift מָעוֹן) er ei israelsk busetjing og ein moshav shitufi i Judeafjella på den okkuperte Vestbreidda, sør for Hebron og nord for Beersheba. Han er underlagt Har Hebron regionale kommune. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Historie
Busetjinga vart først grunnlagd i 1981 som ein paramilitær Nahal-utpost. Den første sivile folkesetnaden, som var medlemmar av den ortodoks, sionistiske ungdomsrørsla Bnei Akiva, slo seg ned der i 1982. Busetjinga er kalla opp etter den bibelske byen med same namn (Josva 15:55), som låg i nærleiken.

Kjelder
Denne artikkelen bygger på «Ma'on, Har Hebron» frå ,  den 15. september 2015. 
 oppgav desse kjeldene:

Vestbreidda
Judea- og Samaria-området
Religiøse israelske busetjingar
Busetjingar grunnlagde i 1981
Adora i Har Hebron

Adora (hebraisk skrift אֲדוֹרָה, òg Adorah) er ei israelsk busetjing og ein kollektiv landsby i Judeafjella sør på den okkuperte Vestbreidda, nordvest for Hebron. Han vart grunnlagd i 1984 og ideologisk høyrer samfunnet til bondeorganisasjonen Herut–Betar. Adora har eit folketal på 278 (2012) og er underlagt Har Hebron regionale kommune. I følgje Osloavtalen frå 1993 mellom Israel og Palestinsk frigjeringsorganisasjon, var Adora tiltenkt Område C under full israelsk sivil og militær kontroll.

Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

I følgje ein rapport frå Peace Now frå 2006, er 36,01 prosent av landområdet som Adora er bygd på, privateigd, hovudsakleg av palestinarar. I følgje israelske lov er busetjinga på privateigd palestinsk jord ulovleg.

Geografi
Adora ligg aust for Israel si sperring på Vestbreidda, 6,4 kilometer frå Den grøne linja i Judeafjella nordvest for Hebron i ei høgd på 692 meter over havet.

Historie
Den 27. april 2002 kom tre palestinske geværmenn, utkledde som israelske soldatar, inn i Adora og tok livet av fire innbyggjarar, inkludert ei fem år gammal jente, medan sju andre vart skadde. Ein av angriparane vart sidan drepen av IDF.

Kjelder
Denne artikkelen bygger på «Adora, Har Hebron» frå ,  den 15. september 2015. 
 oppgav desse kjeldene:

Blanda israelske busetjingar
Nahal-busetnader
Busetnader grunnlagde i 1982
Beit Hagai

Beit Hagai (hebraisk skrift בֵּית חַגַּי) er ei israelsk busetjing sør i Hebronfjella på den okkuperte Vestbreidda. Busetjinga hadde 460 innbyggjarar i 2004 og er underlagt Har Hebron regionale kommune. Namnet på det religiøse jødiske samfunnet, Haggai, er eit akronym av namna Hanan Krauthammer, Gershon Klein og Yaakov Zimmerman, tre studentar som vart drepne i eit angrep den 2. mai 1980. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Historie
Beit Haggai vart grunnlagd i 1984 av tidlegare klassekameratar av offera som staden er kalla opp etter, med støtte frå den israelske, høgreekstreme organisasjonen Gush Emunim, som er ei grein av Amana. 

Under den første intifadaen var Beit Haggai mål for palestinske opprør. Innbyggjarane nekta å evakuere og fleire vart drepne i skotutvekslingar med palestinarar nær landsbyen. Under den andre Intifada vart tre innbyggjarar drepne på vegane inn og ut av Beit Hagai. Israelske innbyggjarar i Beith Hagai var òg ansvarlege for vald mot palestinarar. Folkesetnaden i landsbyen vart dobla mellom 2001 og 2007. 

Den 31. august 2010 vart fire innbyggjarar i Beit Hagai—Yitzhak og Tali Ames, Kochava Even Haim og Avishai Schindler—skotne av lokale palestinske militante, medan dei køyrde ein bil nær busetjinga. Izz ad-Din al-Qassam-brigadane, den militære delen av den palestinske organisasjonen Hamas, tok ansvaret for åtaket.

Kjelder
Denne artikkelen bygger på «Beit Hagai» frå ,  den 15. september 2015. 
 oppgav desse kjeldene:

Bakgrunnsstoff
 Profile on Amana website 

Religiøse israelske busetjingar
Busetnader grunnlagde i 1984
Nahal-busetnader
Eshkolot

Eshkolot (hebraisk skrift אֶשְׁכּוֹלוֹת, tyder 'Klasar') er ein sekulær israelsk kollektiv busetjing sør i Judeafjella på den okkuperte Vestbreidda. Han ligg kring fem kilometer frå Lahav, og er underlagt Har Hebron regionale kommune. I 2006 hadde han 225 innbyggjarar. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Landsbyen vart først grunnlagd i 1982 som ei Nahal-busetjing. Han vart gjeven over til sivilistar i 1991. Namnet er henat frå dei velkjende vindruene i Hebron.

Kjelder
Denne artikkelen bygger på «Eshkolot» frå ,  den 15. september 2015. 
 oppgav desse kjeldene:

Bakgrunnsstoff
Eshkolot  på Negev informmasjonssenter

Nahal-busetnader
Ikkje-religiøse israelske busetjingar
Busetnader grunnlagde i 1982
Livne

Shani-Livne (hebraisk skrift לִבְנֶה, tyder Bjørk, hebraisk skrift שָׁנִי, tyder Purpur) er ei kollektiv israelsk busetjing sør i Judeafjella på den okkuperte Vestbreidda, men noko av landsbyen ligg på den andre sida av Den grøne linja og derfor i sjølve Israel. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Shani-Livne vart grunnlagd i 1982. Han ligg i utkanten av Yatirskogen, sør for Hebron og er underlagt Har Hebron regionale kommune. Innbyggjarane flytta inn i permanente hus i 1989 og kalla staden opp til minne om Shani Shacham, son av eit tidlegare medlem som vart drepen i kamp.

I 2006 hadde Shani-Livne eit folketal på 416.

Kjelder
Denne artikkelen bygger på «Livne» frå ,  den 15. september 2015. 
 oppgav desse kjeldene:

Israelske busetjingar på Vestbreidda
Busetnader grunnlagde i 1982
Ma'ale Hever

Ma'ale Hever (hebraisk skrift מַעֲלֵה חֶבֶר) eller Pnei Hever (hebraisk skrift פְּנֵי חֶבֶר) er ei religiøs israelsk busetjing. Landsbyen ligg aust i Hebron-fjellet på den okkuperte Vestbreidda, aust for Hebron og er underlagt Har Hebron regionale kommune. Landsbyen, som er heim til over femti familiar, er kalla opp etter den nærliggande Heverelva. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Ma'ale Hever vart grunnlagd som Nahal Yakin den 31. januar 1982, som ein militær pionerutpost for Nahal og demilitarisert då han vart gjeven over til elleve familiar kort tid etter, den 24. august 1983. Dei første åra gjekk den einaste vegen til landsbyen forbi Bani Na'im, som no er ein del av Dei palestinske sjølvstyresmaktene.

Kjelder
Denne artikkelen bygger på «Ma'ale Hever» frå ,  den 15. september 2015. 
 oppgav desse kjeldene:

Bakgrunnsstoff
 Nettside 

Nahal-busetnader
Religiøse israelske busetjingar
Busetnader grunnlagde i 1982